APROBACIÓN DEFINITIVA MODIFICACIÓN ORDENANZA IBI
ADMINISTRACIÓN LOCAL — Municipal — Cañiza, A (Ordenanzas e Regulamentos, 29/12/2023)

Con data 7 de novembro o Acordo provisional foi sometido a exposición pública por prazo de trinta días, mediante anuncio no BOPPO número 214 do 7 de novembro de 2023 e no taboleiro de anuncios da sede electrónica do Concello da Cañiza. Por Acordo do Pleno de data 28 de decembro de 2023 do Concello da Cañiza resolveronse as alegacións presentadas e aprobouse definitivamente a modificación da Ordenanza Fiscal Reguladora do Imposto sobre bens inmobles, en cumprimento do artigo 17 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, cuio texto queda redactado do seguinte xeito: O Concello de A Cañiza estableceu mediante ordenanza a regulación de Imposto sobre bens inmobles, as últimas modificacións foron publicadas no BOPPO número 19 de 28 de xaneiro de 2008 e no BOPPO número 107 de 5 de xuño de 2018 para adaptala ao protocolo doing bussiness Galicia. Transcorridos máis de 15 e 5 anos dende a súa derradeira reforma acordada, ponse de manifesto a necesidade de modificar o seu contido, adaptándoo aos novos requirimentos derivados das modificacións normativas operadas, tanto no eido local, como administrativo en xeral, coa finalidade de adecuar a actuación municipal á realidade xurídica, tecnolóxica e de xestión do tributo á que se enfronta na súa actividade diaria. Por outra banda, os Obxectivos de Desenvolvemento Sostible (ODS) constitúen unha iniciativa impulsada polas Nacións Unidas no marco da Axenda 2030, que supón un compromiso dos estados coa pretensión de avanzar cara a sociedades máis xustas, sostibles e inclusivas, e cuxa aspiración profundamente transformadora se materializa a través dun enfoque multi-transversal que involucra a tódalas administracións. Neste senso, este Concello é consciente do papel fundamental que as entidades locais deben asumir, dado que constituían o nivel administrativo de maior proximidade coa cidadanía na liña do propio recoñecemento de tal feito que fai o Plan de Acción para a implementación da Axenda 2030 do Goberno de España. O Concello de A Cañiza ten un compromiso adquirido no camiño da consecución dos obxectivos de desenvolvemento sostible, resultando a política fiscal desenvolvida a través das Ordenanzas fiscais un dos instrumentos que poden axudar a contribuír a unha xusta distribución da riqueza entre a poboación e avanzar cara un modelo social e económico sostible e xusto co que este Concello está comprometido. A regulación aquí recollida pretende contribuír ao camiño do impulso na consecución dos ODS mediante os instrumentos de política fiscal que á entidade se lle confiren no exercicio da potestade tributaria derivada. Establécense as bonificacións descritas no artigo 5. O contido e estrutura desta modificación suxéitase aos requirimentos do artigo 16 do RDLex.2/2004, polo que se aproba o Texto Refundido da lei reguladora das Facendas Locais. En particular, refórmase os artigos 5 e 8. A modificación reflectida supón unha regulación parcial da materia, sen que impoña obrigas relevantes aos destinatarios distintas das contempladas no texto inicial. Como consecuencia, para dar cumprimento ao principio de transparencia pode obviarse a realización da consulta pública previa á que alude o artigo 133 da Lei 39/2015 do Procedemento Administrativo Común, tal e como xa considerou a Dirección Xeral de Tributos no seu informe emitido en 2018. Por último, debe indicarse, tal e como preceptúa o artigo 129.1 da Lei 39/2015, de 1 de outubro, do Procedemento Administrativo Común das Administracións Públicas, que este texto se axusta aos principios de boa regulación, amparándose o seu contido baixo os principios de necesidade, eficacia, proporcionalidade, seguridade xurídica, transparencia e eficiencia. Por un lado, esta modificación está xustificada polas razóns de interese xeral expostas, identifica claramente os fins perseguidos, tamén no marco dos Obxectivos de Desenvolvemento Sostible e constitúe, conforme á normativa vixente, o instrumento normativo adecuado para a súa materialización, respectando os principios de proporcionalidade e seguridade xurídica. No uso das facultades conferidas polos artigos 133.2 e 142 da Constitución Española, e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15.2 e 59.1 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, este Concello regula o IMPOSTO SOBRE BENS INMOBLES, que se rexerá polo disposto na devandita Lei e pola presente Ordenanza fiscal. O Imposto sobre Bens Inmobles é un tributo municipal, directo e obrigatorio regulado nos artigos 60 a 77 do Real decreto lexislativo 2/2004, do 5 de marzo e conforme á presente Ordenanza. Nos bens inmobles de características especiais aplicarase a mesma prelación anterior, salvo cando os dereitos de concesión que poidan recaer sobre o inmoble non esgoten a súa extensión superficial, nese caso tamén se realizará o feito impoñible polo dereito de propiedade sobre aquela parte do ben non afectada pola concesión.1. Son suxeitos pasivos, a título de contribuíntes, as persoas naturais e xurídicas e as entidades a que se refire o artigo 35.4 da Lei 58/2003, do 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto, conforme ao disposto no artigo 2.1 desta ordenanza.2. No suposto de bens inmobles de características especiais, cando a condición de contribuínte recaia sobre un ou varios concesionarios, cada un deles o será pola súa fracción, que se determinará en razón á parte do valor catastral que corresponda á superficie concedida e á construción directamente vinculada a cada concesión. Para esa mesma clase de inmobles, cando o propietario teña a condición de suxeito pasivo contribuínte pola superficie non afectada polas concesións, actuará como substituto do mesmo o ente ou organismo público a que se ache afectado ou adscrito o inmoble ou aquel a cuxo cargo se atope a súa administración e xestión, o cal non poderá repercutir no contribuínte o importe da débeda tributaria satisfeita.3. Salvo no suposto a que se refire o último parágrafo anterior, o suxeito pasivo ten a facultade de repercutir a carga tributaria soportada conforme ás normas do dereito común. As Administracións Públicas e os entes ou organismos a que se refire o apartado anterior repercutirán a parte da cota líquida que corresponda en quen, non reunindo a condición de suxeitos pasivos, fagan uso mediante contraprestación dos seus bens demaniais ou patrimoniais, os cales estarán obrigados a soportar a repercusión. Para ese efecto, a cota repercutible determinarase en razón á parte do valor catastral que corresponda á superficie utilizada e á construción directamente vinculada a cada arrendatario ou cesionario do dereito de uso.4. Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto dos devanditos dereitos quedarán afectos ao pago da totalidade da cota tributaria, en réxime de responsabilidade subsidiaria, nos termos previstos na Lei Xeral Tributaria. Para estes efectos, os notarios solicitarán información e advertirán expresamente aos comparecentes nos documentos que autoricen sobre as débedas pendentes polo Imposto sobre Bens Inmobles asociadas ao inmoble que se transmite, sobre o prazo dentro do cal están obrigados os interesados a presentar declaración polo imposto, cando tal obrigación subsista por non achegarse a referencia catastral do inmoble, conforme ao apartado 2, do artigo 43 do texto refundido da Lei do Catastro Inmobiliario e outras normas tributarias, sobre a afección dos bens ao pago da cota tributaria e, así mesmo, sobre as responsabilidades en que incorran pola falta de presentación de declaracións, o non efectualas en prazo ou a presentación de declaracións falsas, incompletas ou inexactas, conforme ao previsto no artigo 70 do texto refundido da Lei do Catastro Inmobiliario e outras normas tributarias.5. Responden solidariamente da cota deste imposto, e en proporción ás súas respectivas participacións, os copartícipes ou cotitulares das entidades a que se refire o artigo 35.4 da Lei Xeral Tributaria, se figuran rexistrados como tales no Catastro Inmobiliario. De non figurar rexistrados, a responsabilidade esixirase por partes iguais en todo caso. a) Os que, sendo propiedade do Estado, das Comunidades Autónomas ou das Entidades Locais, estean directamente afectos á seguridade cidadá e aos servizos educativos e penais, así como os dos Estado afectos á Defensa Nacional. b) Os bens comunais e os montes veciñais en man común. c) Os da Igrexa católica, nos termos previstos no Acordo entre o Estado Español e a Santa Sé sobre asuntos económicos, do 3 de xaneiro de 1979; e os das asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles aos que sexa de aplicación a exención en virtude dos Convenios Internacionais en vigor e, a condición de reciprocidade, os dos Gobernos estranxeiros destinados á súa representación diplomática, consular, ou aos seus organismos oficiais. f) A superficie dos montes poboados con especies de crecemento lento regulamentariamente determinadas, cuxo principal aproveitamento sexa a madeira ou a cortiza, sempre que a densidade arbórea sexa a propia ou normal da especie de que se trate. g) Os terreos ocupados polas liñas de ferrocarrís e os edificios situados nos mesmos terreos, que estean dedicados a estacións, almacéns ou a calquera outro servizo indispensable para a explotación das devanditas liñas. Non están exentos, por conseguinte, os establecementos de hostalería, espectáculos, comerciais e de esparexemento, as casas destinadas a vivendas dos empregados, as oficinas da dirección nin as instalacións fabrís. Con respecto a aquelas entidades, a que se refire o presente apartado, que teñan a obrigación de efectuar a comunicación do exercicio da opción do réxime fiscal especial previsto no título II da citada Lei 49/2002, do 23 de decembro, a exención gozarase a partir do período impositivo que coincida co ano natural en que se dirixa a mencionada comunicación a este Concello. A comunicación ao Concello deberá indicar, expresamente, o exercicio da opción pola aplicación do réxime fiscal especial previsto no título II da Lei 49/2002, do 23 de decembro, e deberá ir acompañada da acreditación de presentar a declaración censual na correspondente Administración tributaria. a) Os bens inmobles que se destinen ao ensino por centros docentes acollidos, total ou parcialmente, ao réxime de concerto educativo, en canto á superficie afectada ao ensino concertado. Esta exención deberá ser compensada por la Administración competente. b) Os declarados expresa e individualizadamente monumento ou xardín histórico de interese cultural, mediante real decreto na forma establecida polo artigo 9 da Lei 16/1985, do 25 de xuño, do Patrimonio Histórico Español, e rexistrados no rexistro xeral a que se refire o seu artigo 12 como integrantes do Patrimonio Histórico Español, así como os comprendidos nas disposicións adicionais primeira, segunda e quinta da devandita Lei. Esta exención non alcanzará a calquera clases de bens urbanos situados dentro do perímetro delimitativo das zonas arqueolóxicas e sitios e conxuntos históricos, globalmente integrados neles, senón, exclusivamente, aos que reúnan as seguintes condicións: En zonas arqueolóxicas, os incluídos como obxecto de especial protección no instrumento de plan urbanístico a que se refire o artigo 20 da Lei 16/1985, do 25 de xuño, do Patrimonio Histórico Español. En sitios ou conxuntos históricos, os que conten cunha antigüidade igual ou superior a cincuenta anos e estean incluídos no catálogo previsto no Real Decreto 2159/1978, do 23 de xuño, polo que se aproba o Regulamento de plan para o desenvolvemento e aplicación da Lei sobre Réxime do Chan e Ordenación Urbana, como obxecto de protección integral nos termos previstos no artigo 21 da Lei 16/1985, do 25 de xuño. Non estarán exentos os bens inmobles a que se refire esta letra b) cando estean afectos a explotacións económicas, salvo que lles resulte de aplicación algún dos supostos de exención previstos na Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado, ou que a suxeición ao imposto a título de contribuínte recaia sobre o Estado, as Comunidades Autónomas ou as entidades locais, ou sobre organismos autónomos do Estado ou entidades de dereito público de análogo carácter das Comunidades Autónomas e das entidades locais. c) A superficie dos montes en que se realicen repoboacións forestais ou rexeneración de masas arborizadas suxeitas a proxectos de ordenación ou plans técnicos aprobados pola Administración forestal. Esta exención terá unha duración de 15 anos, contados a partir do período impositivo seguinte a aquel en que se realice a súa solicitude. a) Urbanización, construción e promoción inmobiliaria. Terán dereito a unha bonificación do 90% na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel en que se inicien as obras ata o posterior á terminación das mesmas, sempre que durante ese tempo realícense obras de urbanización ou construción efectiva, e sen que, en ningún caso, poida exceder de tres períodos impositivos. Para gozar da citada bonificación, os interesados deberán de cumprir os seguintes requisitos: b) Vivendas de protección oficial. As vivendas de protección oficial e as equiparables a estas segundo as normas da Comunidade Autónoma de Galicia, gozarán dunha bonificación do 50 por 100 durante os tres períodos impositivos seguintes ao do outorgamento da cualificación definitiva. Dita bonificación concederase a pedimento do interesado, a cal poderá efectuarse en calquera momento anterior á terminación dos tres períodos impositivos de duración da mesma e fornecerá efectos, no seu caso, desde o período impositivo seguinte a aquel en que se solicite. c) Cooperativas agrarias e de explotación comunitaria da terra. Terán dereito a unha bonificación do 95% da cota íntegra do imposto, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro, sobre Réxime Fiscal das Cooperativas. a) Familias numerosas. Terán dereito a unha bonificación do 90% ou 50% da cota íntegra do imposto os suxeitos pasivos –pai, nai ou titor- titulares de familia numerosa, relativa á vivenda que constitúa a residencia habitual da familia e sempre e cando cumpran as seguintes condicións: O ingreso bruto anual per cápita calcularase dividindo a totalidade dos ingresos brutos anuais da unidade familiar entre o número de integrantes. No caso dalgún integrante cun grao de discapacidade igual ou superior ao 65%, computarase como se foran dúas persoas. No caso de que o grao de discapacidade estivese entre 33% e 65% computarase como 1,5. Esta bonificación concederase para cada exercicio, debendo solicitala os suxeitos pasivos antes do primeiro día do período impositivo do ano no que deba producir efectos, e achegando os seguintes documentos: b) Sistemas de aproveitamento da enerxía solar.1. Gozarán dunha bonificación do 50% na cota íntegra do imposto durante os tres períodos impositivos seguintes á finalización de instalacións de sistemas de aproveitamento de enerxía solar os inmobles de uso residencial onde se instalen ditos sistemas e cos seguintes requisitos: Nos dous casos anteriores, en cómputo global, o importe da bonificación concedida durante os tres exercicios non poderá superar o 95% do custe de execución material da instalación. c) Inmobles nos que se desenvolvan actividades económicas declaradas de especial interese ou utilidade municipal. Bonificación da cota íntegra do imposto durante tres períodos impositivos en favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre en cando implique creación de emprego. As % de bonificacións son as seguintes: d) Aluguer de vivendas con renda limitada. Gozaran dunha bonificación do 50% na cota integra do imposto os bens inmobles de uso residencial destinados a aluguer de vivendas con renda limitada por unha norma xurídica, cuxos suxeitos pasivos sexan persoas físicas ou entidades a que se refire o artigo 35.4 da lei 58/2003 Xeral Tributaria constituídas por persoas físicas. e) Vivendas protección oficial. Unha vez esgotada a bonificación do 50%, estas vivendas gozarán durante tres exercicios máis dunha bonificación do 25% da cota íntegra.1. O imposto devindicase o primeiro día do período impositivo.2. O período impositivo coincide co ano natural.3. Os feitos, actos e negocios que deben ser obxecto de declaración ou comunicación ante o Catastro Inmobiliario terán efectividade no pagamento deste imposto inmediatamente posterior ao momento en que produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especiais coincidirá coa prevista nas normas reguladoras do Catastro Inmobiliario.1. A base impoñible está constituída polo valor catastral dos bens inmobles, que se determinará, notificará e será susceptible de impugnación conforme ás normas reguladoras do Catastro Inmobiliario.2. A base liquidable será o resultado de practicar na base impoñible a redución que, no seu caso, legalmente corresponda. A tenor do establecido na disposición transitoria terceira, 3, do texto refundido da Lei reguladora das Facendas Locais, dita redución será a prevista nos artigos 2 a 6 da Lei 53/1997, do 27 de novembro, ata o momento en que adquiran efectividade os novos valores catastrais que se determinen mediante a aplicación de Relatorios de valores totais ou especiais aprobadas de conformidade co disposto nas normas reguladoras do Catastro Inmobiliario. Así mesmo, continuará sendo aplicable ata ese momento o disposto no artigo 69.3 da Lei reguladora das Facendas Locais, na redacción anterior á súa reforma pola Lei 51/2002. No caso dos bens inmobles de características especiais, para a aplicación da redución estarase ao disposto nos artigos 67.2 e 68.4 do texto refundido da Lei reguladora das Facendas Locais.3. De acordo co disposto no artigo 77 do texto refundido da Lei reguladora das Facendas Locais, unha vez transcorrido o prazo de impugnación previsto nas notificacións do valor catastral e base liquidable previstas nos procedementos de valoración colectiva, entenderanse consentidas e firmes as bases impoñible e liquidable notificadas, sen que poidan ser obxecto de nova impugnación ao procederse á exacción anual do imposto.1. A cota íntegra deste imposto será o resultado de aplicar á base liquidable o tipo de gravame correspondente, conforme ao establecido neste artigo.2. O tipo de gravame para os bens inmobles urbanos será do 0,46%. 3. O tipo de gravame para os bens inmobles rústico será do 0,34%. 4. O tipo de gravame para os bens inmobles de características especiais será do 1,30% 5. Establecese como “tipo diferenciado” na contía do 0,48% para os bens inmobles urbanos, excluídos os de uso residencial, que superen, atendendo aos usos establecidos na normativa catastral para valoración das construcións, o valor catastral que, para cada un dos usos, se recolle no seguinte cadro: En todo caso, os tipos de gravame diferenciados aos que se refire este apartado, só poderán aplicarse, como máximo ao 10% dos inmobles do termo municipal que, para cada clase de uso, teñan maior valor catastral. Cando un inmoble teña varios usos, atenderase ao uso da edificación ou dependencia principal.6. Tratándose de inmobles de uso residencial que se atopen desocupados con carácter permanente, esixirase un recargo sobre a cota líquida do imposto dun 50%. O recargo devindicarase o 31 de decembro e liquidarase anualmente, unha vez contrastada a desocupación do inmoble, xuntamente co acto administrativo polo que aquela sexa declarada. Non se aplicará este recargo a inmobles de titularidade de persoas físicas, administracións públicas, entidades incluídas no réxime fiscal da lei 49/2002 de 23 de decembro e entidades a que se refire o artigo 35.4 da Lei Xeral Tributaria sempre que estas últimas fosen constituídas por persoas físicas, administracións publicas ou entidades incluídas no réxime fiscal da Lei 49/2002. Para a aplicación do presente recargo considerarase inmoble de uso residencial desocupado con carácter permanente, aquel que teña estado desocupado de forma continuada e sen causa xustificada por un prazo superior a dous anos. Para a aplicación do presente recargo considerarasenmoble de uso residencial desocupado con carácter permanente no exercicio a considerar, aquel inmoble que teña figurado no padrón municipal de habitantes sen ningunha persoa inscrita durante os 24 últimos meses anteriores á data de devengo do recargo. Igualmente, considerarase desocupado con carácter permanente o inmoble cando, aínda que existira inscrición no padrón municipal de habitantes, durante os 24 últimos meses a media de consumo de auga fose inferior a 2,5 m3/mes. Os servizos tributarios poñerán de manifesto aos suxeitos pasivos os inmobles desocupados con carácter permanente no exercicio a considerar, segundo a información que conste no padrón municipal de habitantes así como no padrón fiscal da taxa de abastecemento, saneamento e depuración de auga. Os suxeitos pasivos poderán formular as alegacións pertinentes e aportar as probas que estimen oportunas e que resulten contraditorias coa información do padrón municipal de habitantes así como do padrón fiscal de auga. Procederá, á vista das alegacións formuladas, a declaración de inmoble desocupado con carácter permanente no exercicio a considerar así como a liquidación tributaria correspondente ao recargo regulado neste apartado.7. A cota líquida obterase minorando a cota íntegra no importe das bonificacións sinaladas na lei e contidas na presente ordenanza.1. As alteracións concernentes aos bens inmobles susceptibles de inscrición catastral que teñan transcendencia a efectos deste imposto determinarán a obrigación dos suxeitos pasivos de formalizar as declaracións conducentes á súa inscrición no Catastro Inmobiliario, conforme ao establecido nas súas normas reguladoras.2. A liquidación e recadación, así como a revisión dos actos ditados en vía de xestión tributaria deste imposto, serán competencia exclusiva deste Concello, salvo delegación, e comprenderán, entre outras, as funcións de recoñecemento e denegación de exencións e bonificacións, realización das liquidacións conducentes á determinación das débedas tributarias, emisión dos documentos de cobranza, resolución dos expedientes de devolución de ingresos indebidos, resolución dos recursos que se interpoñan contra os devanditos actos e actuacións para a asistencia e información ao contribuínte referidos ás materias comprendidas neste apartado.3. Poderase agrupar nun só documento de cobranza todas as cotas deste imposto relativas a un mesmo suxeito pasivo, cando se trate de inmobles rústicos deste municipio.1. Se a xestión, a inspección e a recadación do tributo foron delegadas total ou parcialmente na Deputación de Pontevedra, as normas contidas nos artigos anteriores serán aplicables ás actuacións que ten que realizar a Administración delegada, sempre que non contradigan o establecido na Ordenanza Fiscal Xeral desta última, xa que nese caso, no que respecta á recadación e ás normas de eficiencia e economía, incluído o relativo a achega de documentación polos interesados regulado no art.28 da Lei 39/2015, prevalecería o establecido na normativa específica do órgano de xestión tributaria.2. O órgano de xestión tributaria establecerá os circuítos administrativos máis adecuados para conseguir a colaboración das organizacións representativas dos suxeitos pasivos co fin de simplificar o cumprimento das obrigacións formais e materiais derivadas daquelas, ou os procedementos de liquidación e recadación.3. Todas as actuacións de xestión e recadación que leve a cabo o órgano de xestión tributaria axustaranse ao que prevé a normativa vixente e a súa ordenanza xeral de xestión, inspección e recadación, aplicable aos procesos de xestión dos ingresos locais, a titularidade dos cales corresponde aos municipios da provincia de Pontevedra que delegaron as súas facultades na Deputación. No non previsto nesta ordenanza, rexerase polo establecido na lexislación tributaria vixente que resulte de aplicación. Esta ordenanza derroga expresamente a ordenanza fiscal polo Imposto sobre bens inmobles actualmente vixente e as súas modificacións; e calquera outra disposición de igual ou inferior rango que sexa contraria á mesma. A presente ordenanza fiscal que foi aprobada polo Pleno da Corporación na sesión realizada o 28 de decembro de 2023 producirá efectos a partir do día da súa publicación no Boletín Oficial e continuará en vigor ata que se acorde a súa modificación ou derrogación. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, poderase interpoñer recurso contencioso-administrativo, ante a Sala do contencioso-administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdicción Contencioso-Administrativa.